ټول انسانان يو ډول وړتیاوې نلري، بلکې لوی څښتن عزوجل پر انسانانو بېلابېلې وړتياوې، استعدادونه او ذوقونه لورولي، هر ذهن ته الله ج داسې يوه وړتيا ورکړې ده چې يو مسلک، هنر او يا کسب په مينه او بشپړې علاقې سره ترلاسه کړي او د پرمختګ لامل يې د دې ذوق له مخې همدغه هنر يا کسب وي، پرمختګونه د ډېرو انسانانو په روزنه، کړنو، هڅو او د کړنو او کارونو په ترسره کولو کې پټ دي، خو بايد چې له لومړي سره داسې تعليمي او تحصيلي څانګه تعقيب شي چې له ذوق او سليقې سره يې برابره وي او وکولای شي په اسانۍ سره پرمختګ پکې وکړي، خپل فکر او ذوق په ښه توګه وروزي او د بريا او پرمختګ راز ومومي